Pele ga ge Baisiraele ba ka tshela Noka ya Jorodane, ba ile ba lebana le selo seo se ilego sa leka potego ya bona. Go gwerana le Bamoaba go ile gwa feleletša ka gore ba bangwe ba ineele ditekong le boitshwarong bjo bo gobogilego. Mediro ya bona le boemo bja bona bja kgopolo ke mehlala ya temošo bakeng sa mehla ya rena. Go swana le mešate ye mengwe ditšhabeng tša Basotho ba Lebowa, mošateng wa Babididi ga go no tsenwa fela. Ge motho a nyaka go tsena ka gona o thoma ka go kgopela motseta/mokgomana yo mogolo wa ka mošate gore a ye go mo tamišetša go kgoši. Ge kgoši a ka dumela madume ao gora gore moeti yoo o amogetšwe. Kgoši e tamišwa ka dilobja ka gore seswana se re 'moya mahlong a tau o ya a swere serumula'. Lefase la ga Shongoane le fiša wa go ntšha noga moleteng. Ke lona lebaka leo gantši ba ruago diphoofolo tša go swana le dikgomo le dipudi. Dinku ga di kgotlelele ka ge maemo a boso e le a go fiša ka mehla. Bo-molahlwa-le-boya (dipoloko) tšona ba re di tlile moragorago. Lenyalo la Babididi ke dikgomo. Go ya ka setšo lesogana ga le ikgethele lekgarebe le lekgarebe ga le ikgethele lesogana. Go kgetha ke maikarabelo a batswadi, ka ge e le bona ba tsebago malapa a lokilego setšhabeng seo ba dulago go sona. Ge ba bone lekgarebe, ba romela kemedi ya lapa ka ga bo lekgarebe leo go ya go itsebiša, le go ipega ka lapeng leo le gona go tsenela dipoledišano tša go amana le magadi.